**Către**

**Biserica Ortodoxă Română (Patriarhia Română)**

**În atenția: Sfântului Sinod**

**Subsemnatul** .............................................................................. , cu domiciliul în ................ .. .... ......................... ..................................................................................................................................,

Posesor al CI, seria ......., nr. .............................,

**Prin prezenta solicit ca Patriarhul Bisericii Ortodoxe Române, să intervină și să blocheze punerea în aplicare, precum și pentru declararea de către Parlamentul României a nulității *Acordului privind cooperarea în domeniul securității între România și Ucraina, semnat la Washington, la 10 iulie 2024,* în numele României, de către Președintele României, deoarece pacea regională și mondială este în pericol în urma încheierii acestui Acord, România poate să intre în război în perioada următoare, iar poporul român să fie măcelărit,** pentru motivele pe care vi le vom prezenta în continuare.

1. **Apelul pentru promovarea și menținerea păcii, transmis BOR la 04 iulie 2024**

Nu demult, **la 04 iulie 2024 mai multe ONG-uri susținute de mai mulți cetățeni au făcut un apel public către liderii tuturor cultelor religioase din România**, inclusiv către Biserica Ortodoxă Română, **în vederea promovării și menținerii păcii.**

În cadrul acestui apel, și-au exprimat îngrijorarea **cu privire la pericolul asupra păcii mondiale și regionale și, totodată, ne exprimăm îngrijorarea profundă cu privire la faptul că liderii cultelor religioase din România nu au luat nicio poziție publică fermă prin care să militeze pentru promovarea păcii, menținerea păcii și stoparea extinderii conflictelor armate.**

Au arătat totodată că, în ultimii 3 ani, cel puțin conflictele armate dintre Rusia – Ucraina și Israel - Fâșia Gaza au determinat moartea a sute de mii de oameni din toate confesiunile religioase, dintre care și un număr semnificativ de copii, adolescenți și femei însărcinate.

Cu toate că învățătura de credință a tuturor cultelor are în prim plan pacea, din păcate conducătorii cultelor religioase nu au întreprins demersuri și nu au luat atitudine publică prin care să sfătuiască credincioșii pe care îi păstoresc, indiferent de poziția socială, să militeze și să ia decizii care să nu contribuie la generarea sau extinderea de conflicte armate.

Liderii cultelor religioase, având o mare responsabilitate în fața lui Dumnezeu, au obligația morală și spirituală să îndrume credincioșii să respecte învățăturile de credință și să le aplice în viața de zi cu zi.

În final, au arătat că i**ndiferent de religia pe care am îmbrățișat-o, toți ne dorim pacea și solicităm liderilor cultelor religioase din România să ia atitudine publică pentru ca pacea să fie în inimile și viața noastră de zi cu zi.**

**Cu toate că peste 80% din cetățenii României sunt de religie creștin - ortodoxă, Biserica Ortodoxă Română nu a dat curs apelului, permițând astfel, prin tăcerea publică, luarea unor decizii în cadrul summitului NATO 2024 care pun în pericol pacea regională și mondială, România poate să intre în război în perioada următoare, iar poporul român să fie măcelărit,** așa cum vom arăta în continuare.

1. **Summitul NATO 2024**

Summitul NATO 2024 a avut loc la Washington, în perioada 09-11 iulie 2024. În cadrul summitului NATO 2024 s-au semnat mai multe declarații și acorduri care sunt postate pe site-ul Președinției României, la rubrica ”Comunicate de presă”, printre care:

1. ***Acordul privind cooperarea în domeniul securității între România și Ucraina, semnat la Washington, la 10 iulie 2024”:***

Președintele Klaus Iohannis, a semnat în numele României, cu ocazia summitului NATO 2024, *Acordul privind cooperarea în domeniul securității între România și Ucraina, semnat la Washington, la 10 iulie 2024*, conținutul acestui acord creând reacții negative în spațiul public și la nivelul societății românești.

*Acordul privind cooperarea în domeniul securității între România și Ucraina, semnat la Washington, la 10 iulie 2024* a fost postat pe pagina Președinției României, la rubrica Comunicate de presă, la data de 11 iulie 2024 (<https://www.presidency.ro/ro/media/comunicate-de-presa/acord-privind-cooperarea-in-domeniul-securitatii-intre-romania-si-ucraina1720705732>), precum și pe pagina Președintelui Ucrainei (<https://www.president.gov.ua/news/ugoda-pro-spivrobitnictvo-u-sferi-bezpeki-mizh-ukrayinoyu-ta-92117>)

Din conținutul acestui Acord, reiese că acesta este **un tratat bilateral, tratat la nivel de stat.** Potrivit art. 39 alin 1 lit. a) din Legea nr. 590/2003 privind tratatele, în cazul tratatelor la nivel de stat, după semnare, până la publicarea în Monitorul Oficial al României, Partea I, textele tratatelor bilaterale pot fi făcute publice cu acordul expres al celeilalte părți.

În cuprinsul acestui Acord făcut public și postat pe site-ul Președinției României la data de 11 iulie 2024 se menționează la **Paragraful 16. ”Dispoziții finale” :**

**”*1. Prezentul acord intră în vigoare la data semnării și este valabil timp de zece (10) ani de la data semnării sale.”***

Însă, acest Acord fiind un tratat la nivel de stat, **nu putea să intre în vigoare la data semnării**, având în vedere următoarele **dispozițiile exprese din Legea nr. 590/2003 privind tratatele:**

* **Capitolul II din Legea nr. 590/2003 reglementează *”Procedura încheierii tratatelor”,* având următoarele secțiuni:**

***Secţiunea 1 Aprobarea inițierii negocierilor***

***Secţiunea a 2-a Desfășurarea negocierilor***

***Secţiunea a 3-a Aprobarea semnării***

***Secţiunea a 4-a Deplinele puteri***

***Secţiunea a 5-a Exprimarea consimțământului de a deveni parte la tratat***

***Secţiunea a 6-a Intrarea în vigoare a tratatelor***

***Secţiunea a 7-a Tratatele în formă simplificată, încheiate prin schimb de note verbale sau de scrisori***

***Secţiunea a 8-a Înregistrarea tratatelor***

**- Articolul 1:** *”Pentru scopurile prezentei legi, prin:*

*a)* ***tratat*** *se înțelege* ***actul juridic****,* ***indiferent de denumire sau de formă****, care* ***consemnează în scris un acord la nivel de stat****, la nivel guvernamental sau la nivel departamental,* ***având scopul de a crea, de a modifica ori de a stinge drepturi și obligații juridice sau de altă natură, guvernat de dreptul internațional public și consemnat într-un instrument unic ori în două sau în mai multe instrumente conexe;***

*b)* ***încheierea tratatelor*** *se înțelege succesiunea de etape care trebuie urmate, ansamblul de activități care trebuie desfășurate, precum și ansamblul de proceduri și reguli care trebuie respectate astfel încât tratatul să între în vigoare pentru România;*

*f)* ***ratificare*** *se înțelege* ***modalitatea de exprimare a consimțământului******de a deveni parte la un tratat care a fost semnat de partea română****, prin* ***adoptarea unei legi de ratificare de către Parlament*** *sau, în condițiile legii, prin ordonanță de urgență a Guvernului;*

*l)* ***instrument de ratificare, aderare, acceptare sau aprobare*** *se înțelege documentul prin care se consemnează* ***ratificarea****, aderarea, acceptarea sau aprobarea tratatelor”*

* **art. 18** alin**. (1) ”*Exprimarea consimțământului de a deveni parte la tratat se face, după caz, prin ratificare, ...”;***
* **art. 1 lit. f): ”*ratificare*** *se înțelege* ***modalitatea de exprimare a consimțământului de a deveni parte*** *la un tratat* ***care a fost semnat de partea română, prin adoptarea unei legi de ratificare de către parlament*** *sau, în condițiile legii, prin ordonanță de urgență a Guvernului”*
* **art. 19 alin. (1) lit. a):** ”***se supun parlamentului spre ratificare prin lege*** *următoarele categorii de tratate: a)* ***tratatele la nivel de stat, oricare ar fi domeniul de reglementare al acestora****”;*

*Art. 19 alin. (2) ”Tratatele prevăzute la alin. (1) nu se ratifică prin ordonanțe ale Guvernului.”*

* *Art. 27 alin (2) ”****tratatele la nivel de stat****, precum și tratatele la nivel guvernamental care, conform art. 19 alin. (1),* ***trebuie supuse ratificării nu pot intră în vigoare prin procedura semnării*** *și nu se pot aplica cu titlu provizoriu de la data semnării.”*
* *Art. 25 alin. (2) ”****tratatele bilaterale la nivel de stat******intră în vigoare******la data schimbului instrumentelor de ratificare”***
* Art. 42: *”****Tratatele******încheiate cu încălcarea*** *normelor dreptului internațional* ***privind validitatea tratatelor*** *și a* ***normelor privind capacitatea și/sau procedura încheierii tratatelor*** *pot fi* ***declarate nule****, procedura de aprobare a declarării nulității fiind similară celei urmate pentru intrarea în vigoare a categoriei respective de tratate.”*

**Din analiza coroborată a normelor din Legea nr. 590/2003 se poate constata că președintele României, Klaus Iohannis, cu ocazia semnării** *Acordului privind cooperarea în domeniul securității între România și Ucraina* **și-a depășit atribuțiile** și competențele în privința încheierii unui tratat bilateral la nivel de stat, **deoarece avea în competență numai să semnarea unui astfel de tratat, fără posibilitatea semnării lui cu mențiunea intrării în vigoare la data semnării, el putând intra in vigoare numai după ratificarea lui de către Parlamentul României, prin lege, *la data schimbului instrumentelor de ratificare.***

**Față de dispozițiile Legii nr. 590/2003, exprimarea consimțământului de a deveni parte la *Acord* nu s-a realizat, dar cu toate acestea, în cuprinsul său se menționează că acesta intră în vigoare la data semnării.**

**Se poate constata astfel că validitatea** *Acordului privind cooperarea în domeniul securității între România și Ucraina* este afectată*,* **precum și faptul că normele privind capacitatea președintelui Iohannis să încheie un asemenea tratat, precum și procedura încheierii tratatelor a fost încălcată.**

Exemplific în acest sens, ca exemplu, *Acordul din 5 septembrie 2020 între Guvernul României și Cabinetul de Miniștri al Ucrainei privind cooperarea în domeniul tehnico-militar,*  ratificat prin Legea nr. 199/2021. În acest acord se prevede la articolul 9 - Intrarea în vigoare: *”****Prezentul acord va intra în vigoare la data primirii ultimei notificări scrise prin care părțile se informează despre îndeplinirea procedurilor legale interne, necesare pentru intrarea acestuia în vigoare.”***

**Totodată, în** *Acordul privind cooperarea în domeniul securității între România și Ucraina***, se prevăd, printre altele:**

- **că România va dona Ucrainei un sistem PATRIOT**, în conformitate cu **decizia Consiliului Suprem de Apărare a Țării din 20 iunie 2024** (parag 6 lit. A pct 2);

- **România va facilita tranzitul tuturor echipamentelor necesare pe teritoriul său către Ucraina**, cât de rapid posibil (parag 6 lit A, pct 3);

- că **România se obligă să acorde asistență cuprinzătoare pentru construirea viitoarelor forțe armate ale Ucrainei** care necesită suficiente **stocuri (resurse) militare necesare pentru respingerea agresiunilor viitoare și că va căuta modalități de intensificare a colaborării și va explora opțiuni pentru a ajuta Ucraina să acumuleze aceste resurse strategice (parag 6 lit b, pct 2);**

- că **România va furniza** în mod activ capabilitățile centrului de instruire F-16 (FTC) găzduit de Forțele Armate Române pentru **instruirea piloților ucraineni** (prag 6 lit C, pct 4);

- că î**n cazul unei noi agresiuni a Rusiei împotriva Ucrainei** sau **în cazul unei escaladări semnificative**, Ucraina și România se vor consulta în termen de 24 ore **pentru a stabili măsurile adecvate necesare pentru a contracara sau a descuraja agresiunea sau escaladarea (Rusiei) (parag 2 pct 2);**

- că România și Ucraina au decis să continue cooperarea pentru ca **România să** **ajute Ucraina să se apere împotriva agresiunii Rusiei până când Ucraina va prevala (câștiga)** și au decis ca România să ofere sprijin Ucrainei pentru a-și continua autoapărarea legitimă, în conformitate cu articolul 51 din Carta ONU, împotriva agresiunii **în curs** a Rusiei, a escaladării militare și pentru a descuraja agresiunea în viitor (paragraful 1 pct 1).

**Din conținutul Acordului se poate observa:**

1. **că România se obligă să cedeze parte din sistemul de apărare națională și să efectueze cheltuieli financiare pentru a sprijini Ucraina în războiul cu Rusia, în condițiile în care bugetul public al României este în deficit excesiv, iar datoria publică a crescut exponențial în ultimii 4 ani, cu impact major asupra calității vieții poporului român;**
2. **că sistemul de apărare națională a României devine inexistent, Acordul axându-se numai pe ajutorarea Ucrainei să își dezvolte sistemul de industrie și apărare națională;**
3. **că acordul este bilateral, dar conține obligații numai pentru România;**
4. **acordarea de ajutor Ucrainei, în condițiile menționate în Acord, pentru ca aceasta să se apere împotriva agresiunii Rusiei până când Ucraina va câștiga războiul;**
5. **față de prevederile Acordului că România va ajuta la contracararea agresiunilor Rusiei împotriva Ucrainei (care sunt constante de mai mult de 2 ani și jumătate), acest ajutor poate fi interpretat de Rusia ca o declarație de război din partea României. Într-o asemenea situație, există un risc iminent de extindere a conflictului armat și declarare a stării de război pe teritoriul României cu consecința mobilizării cetățenilor pentru a participa pe frontul de luptă, având în vedere obligațiile constituționale de apărare a României.**

**Toate acestea au creat reacții negative în spațiul public și la nivelul societății românești,** deoarece acest Acord **pune în pericol pacea în România, afectează apărarea națională și stabilitatea economică a României, implicând cheltuieli și sacrificii inacceptabile pentru poporul român.**

**Reamintesc că potrivit art. 118 alin. (2) din Constituția României, armata României este subordonată exclusiv voinței poporului român.**

**În concluzie, este necesar să se respecte voința poporului român care dorește pacea și nu extinderea războaielor, iar Parlamentul României, să declare nul, prin lege,** *Acordul privind cooperarea în domeniul securității între România și Ucraina***, semnat în numele României, de către Președintele României, cu Ucraina, la data de 10 iulie 2024, deoarece acesta pune în pericol pacea în România, afectează apărarea națională și stabilitatea economică a României, implicând cheltuieli și sacrificii inacceptabile pentru poporul român.**

**În acest sens, am solicitat celor două camere ale Parlamentului României (Senatul și Camera Deputaților) să întreprindă demersurile necesare pentru a convocarea ședințelor extraordinare în vederea aprobării *Propunerii legislative privind* *declararea nulității Acordului privind cooperarea în domeniul securității între România și Ucraina, semnat la Washington, la 10 iulie 2024***

1. ***Declarația Consiliului NATO-Ucraina, emisă de șefii de stat și de guvern care participă la reuniunea Consiliului NATO-Ucraina de la Washington, DC, 11 iulie 2024***

La art. 6 din această ***Declarație a Consiliului NATO-Ucraina,***” *Salutăm angajamentul Aliaților de asistență de securitate pe termen lung pentru furnizarea de echipamente militare, asistență și instruire pentru Ucraina.* ***Salutăm, de asemenea, faptul că, în acest scop, Aliații intenționează să ofere o finanțare de referință minimă de 40 de miliarde EUR******în cursul anului următor*** *și să ofere niveluri durabile de asistență de securitate pentru ca Ucraina să prevaleze (câștige).”*

**Se poate constata astfel că și în anul următor, în 2025, conflictul militar ruso-ucrainean va fi în desfășurare, conform Declarației Consiliului NATO din cadrul summitului NATO 2024, existând riscul de extindere a conflictului armat și declarare a stării de război pe teritoriul României cu consecința mobilizării cetățenilor pentru a participa pe frontul de luptă, având în vedere obligațiile constituționale de apărare a României.**

Or, poporul român dorește să trăiască în pace și prietenie cu toate popoarele și nu dorește ca, prin acțiunile și deciziile luate de reprezentanții statului român, pacea sa să fie tulburată și să fie angrenat într-un conflict militar. Totodată, nu dorește nici izbucnirea de noi războaie și nici extinderea conflictelor militare existente.

Cu toate acestea, din conținutul *Acordului privind cooperarea în domeniul securității între România și Ucraina, semnat la 10 iulie 2024,*  de președintele Klaus Iohannis, în numele României, **reiese că acesta pune în pericol pacea României,** așa cum am arătat mai sus.

**În aceste condiții, măcar în acest ultim ceas, noi cetățenii României, de credință creștin-ortodoxă avem nevoie de sprijinul Bisericii Ortodoxe Române și al Patriarhului acesteia pentru a preîntâmpina extinderea conflictului militar ruso-ucrainean cu consecința punerii în pericol a păcii regionale și mondiale, introducerea în război a României în perioada următoare și măcelăria poporului român.**

**Totodată, este necesar ca Biserica Ortodoxă Română să intervină, la nivel diplomatic, astfel încât să înceapă negocierile pentru încheierea unui tratat de pace în condiții realizabile între Rusia și Ucraina și încetarea oricăror demersuri care ar putea să extindă și să perpetueze conflictul ruso-ucrainean, pentru salvarea sutelor de mii de vieți care sunt în pericol de moarte.**

**Data Semnătura,**